Diari Oficial de la Generalitat Valenciana


Sumari del DOGV 5137, del 17-11-2005 (2005/12918)

RESOLUCIÓ de 7 de novembre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia aèria d'alta tensió de 132 kV D/C Rabasa-Xixona i Rabasa-Sant Vicent, entre els suports núm. 9 i núm. 10 en el paratge Canyada del Fenollar, terme municipal d'Alacant. (ATLIRE/2005/54/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12878


Data del document
:   07-11-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alacant
    * subministrament d'energia elèctrica
    * empresa privada

RESOLUCIÓ de 7 de novembre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia aèria d'alta tensió de 132 kV D/C Rabasa-Xixona i Rabasa-Sant Vicent, entre els suports núm. 9 i núm. 10 en el paratge Canyada del Fenollar, terme municipal d'Alacant. (ATLIRE/2005/54/03). [2005/12108]
  
Vist l'expedient amb referència ATLIRE/2005/54/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU (d'ara en avant, Iberdrola), amb domicili a Alacant, carrer Calderón de la Barca, núm. 16, CP 03776, relatiu a la sol·licitud de 22 de juliol de 2005 sobre l'autorització administrativa i l'aprovació del projecte d'execució, per a la modificació entre els suports núm. 9 i núm. 10 de la línia aèria d'alta tensió de 132 kV D/C Rabasa-Xixona i Rabasa-Sant Vicent, ubicats en el paratge Canyada del Fenollar, al terme municipal d'Alacant.
  
A la mencionada petició s'ajunta el projecte d'execució firmat per l'enginyer de l'ICAI, Sr. Teófilo Martín Jiménez, visat pel Col·legi Nacional d'Enginyers de l'ICAI amb data 14 de juliol de 2005.
  
Vist que el dia 22 de setembre de 2005 es va publicar en el Diari Oficial de la Generalitat Valenciana l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimaren oportunes.
  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que de la documentació que figura en l'expedient es desprén que els encreuaments previstos en la instal·lació projectada els constituïxen la futura autopista de peatge AP-7 i la traça que s'ha d'elevar amb la línia de FFCC Madrid-Alacant, sense que figuren condicionats específics establits.
  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és sobreelevar un buit que actualment presenta ja l'encreuament amb la línia de ferrocarril Madrid-Alacant, davall el qual s'executarà l'autopista AP-7 (circumval·lació d'Alacant).
  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer
  
Autoritzar administrativament a Iberdrola Distribución Eléctrica, SAU, la modificació de la línia aèria d'alta tensió 132 kV D/C Rabasa-Xixona i Rabasa-Sant Vicent entre els suports núm. 9 i núm. 10, ubicats en el paratge del Fenollar, terme municipal d'Alacant i les característiques principals del qual són les següents:
  
- Traçat: elevació parcial de la línia D/C, substituint els suports actuals núm. 9 i núm. 10.
  
- Punt d'inici (entroncament): suport núm. 8 existent de la línia aèria d'alta tensió de 132 kV D/C Rabasa-Xixona i Rabasa-Sant Vicent.
  
- Final de la línia: suport núm. 11 existent d'esta línia aèria.
  
- Tensió nominal: 132 kV (1a categoria).
  
- Freqüència: 50 Hz.
  
- Tipologia constructiva: aèria.
  
- Conductors: alumini-acer galvanitzat, tipus LA-280 (Hawk) amb secció total de 281,10 mm², amb dos cables de terra en tota la seua longitud, tipus OPGW-12 i acer-50.
  
- Suports: d'estructura metàl·lica sobre fonamentació, constituïts per angulars de costats iguals, gelosia senzilla i unions caragolades, amb altura suficient perquè el conductor quede, com a mínim, a 6,20 m sobre el terreny, i dotat de la corresponent presa de terra.
  
- Longitud: 809 m.
  
- Pressupost: 48.646,34 euros.
  
Segon
  
Aprovar el projecte d'execució referit a la modificació de la línia autoritzada en el punt primer de la present resolució, firmat per l'enginyer de l'ICAI, Sr. Teófilo Martín Jiménez, visat pel Col·legi Nacional d'Enginyers de l'ICAI amb data 14 de juliol de 2005, i sotmetre'l a les condicions següents:
  
1. La instal·lació haurà de realitzar-se d'acord amb el projecte presentat.
  
2. El termini d'execució de la instal·lació serà de 30 dies comptadors a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
  
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'ajuntarà un certificat de direcció i final d'obra subscrit per tècnic facultatiu competent, en què s'acredita que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.